**VEDTEKTER FOR BIKUBEN BARNEHAGE AS**

**1. EIERFORHOLD OG DRIFT**

Bikuben barnehage AS eies og drives av Anette Bakkevik Kjeldsen. Barnehagen skal drives i samsvar med “Lov om barnehager“ og de til enhver tid gjeldende forskrifter fra Kunnskapsdepartementet. Barnehagen er selv ansvarlig for den daglige drift. Kommunen er tilsynsmyndighet.

**2. FORMÅL**

Barnehagen skal sikre barn under opplæringspliktig alder gode utviklings- og aktivitetsmuligheter i nær forståelse med barnas hjem.

**3. OPPTAKSMYNDIGHET OG OPPTAKSKRITERIER**

Barnehagens styrer foretar opptak av barn i barnehagen.

Barnehagens opptakskrets er fortrinnsvis barn fra området i Nedre Glomma regionen. Barnehagen er åpen for barn fra 0 - 6 år. Barn som er tildelt fast plass, får beholde plassen til utgangen av barnehageåret det året barnet fyller 6 år.

Ved opptak av barn legges det vekt på følgende kriterier i prioritert rekkefølge:

* Barnehagelovens bestemmelser om prioritering av barn med nedsatt funksjonsevne skal følges.
* Barnehagelovens bestemmelse om rett til prioritet for barn som det er fattet vedtak om etter lov av barneverntjenester §§ 4-12 og 4-4 annet og fjerde ledd skal følges.
* Søsken av barn som har fått tildelt plass i barnehagen.
* Søkere fra Sarpsborg kommune har fortrinnsrett ved opptak.
* Tildeling av plass for søkere som stiller likt avgjøres ved loddtrekning.

Opptak av barn i barnehagen og tildeling av plasser skjer etter skriftlig søknad rettet til barnehagen, iht. Barnehagelovens bestemmelser om en samordnet opptaksprosess.

**4. OPPTAKSPERIODE OG OPPSIGELSESFRIST**

Opptak av barn skjer hele året, men hovedsakelig ved samordnet opptaksprosess. Styrer i barnehagen kan tilby barnehageplass etter kapasitet utenom samordnet opptaksprosess. Oppsigelse av barnehageplass medfører at rett til barnehageplass bortfaller.

Det er en gjensidig oppsigelsesfrist på 2 måneder gjeldende fra den 1. i måneden. Oppsigelse skal forgå elektronisk på Sarpsborg kommune sine hjemmesider. Det er ikke mulig å si opp plassen med virkning fra 1. Mai til 1. August. Plass som sies opp etter 1. mai må betales for ut barnehageåret, det vil si til og med medio august. Betaling skal skje i oppsigelsesperioden selv om plassen ikke benyttes. Betalingsforpliktelsen kan fravikes, etter beslutning fra barnehagens styrer, dersom et nytt barn kan overta barnehageplassen.

**5. FASTSETTELSE AV FORELDREBETALINGEN**

Foreldrebetalingen fastsettes av eier og skal være i samsvar med gjeldende makspris.

**6. LEKE OG OPPHOLDSAREAL**

Barnehagens norm for arealutnytting er 4 m2 leke- og oppholdsareal pr. barn over 3 år og 5,2 m2 for barn under 3 år.

**7. ÅPNINGSTID OG FERIE**

Barnehageåret starter 15. august. Barnehagen er åpen fra 06:30 – 16.45 alle virkedager unntatt lørdager og julaften. Lille julaften stenger barnehagen kl. 12.00. Barnehagen feriestenger i romjulen og i påskeuka, samt 3 uker i fellesferien. Barnehagen har 5 planleggingsdager og er da stengt for barna. Dagene fastsettes av eier. Periodene med feriestengt og planleggingsdager utgjør for 5 ukers ferie som barna skal ha i løpet av barnehageåret.

**8. SAMARBEIDSUTVALG**

Barnehagen skal ha et samarbeidsutvalg bestående av 2 foreldre - representanter, 2 representanter fra barnehagen og eier.

**9. VILKÅR FOR KOMMUNAL STØTTE**

Bikuben Barnehage AS er berettiget tilskudd fra det offentlige til barnehagedrift.

**10. HMS**

Barnehagen foretar internkontroll etter gjeldende regler og forskrifter. Det vises til programvaren Styrerassistenten for dokumentasjon av barnehagens internkontrollsystem.

**11. FORSIKRING**

Barnehagens eier er pålagt å tegne ulykkesforsikring for barna. Personalet har ansvar for barna den tiden de er i barnehagen. Foresatte er selv ansvarlig for avlevering og henting av barna. Barnet må ikke leveres eller hentes i barnehagen før personalet er kontaktet. Inntil denne kontakten er skjedd har foresatte selv det fulle ansvaret for sitt barn. Uten foresattes samtykke kan ingen andre hente barnet i barnehagen. Uten foresattes skriftlige samtykke kan ikke de ansatte ta med seg barna i egen bil eller i offentlig transportmiddel.

**12. MISLIGHOLD**

Ved betalingsmislighold, eller annet mislighold fra barnehagen eller foreldre/foresatte, kan barnehageplassen sies opp. Ved vesentlig mislighold kan barnehageplassen sies opp med øyeblikkelig virkning.

Før oppsigelse på grunn av betalingsmislighold skal barnehagen skriftlig varsle foreldre/foresatte om konsekvensene av misligholdet, samt gi en frist på 14 dager til å rette opp forholdet.

**13. BETALING**

Foreldrebetaling er i samsvar med gjeldende makspris fastsatt av departementet. Bikuben har 11 betalingsterminer i året. Betaling av plass skjer forskuddsvis på utlevert giroblankett m/kid innen den 25. i måneden. Forsinket betaling fører til gebyr på kr 60,-. Etter 1.gangs purring går kravet til inkasso. Mislighold av oppholdsbetaling fører til oppsigelse av plass med umiddelbar virkning. Søskenmoderasjon gis med 30 % for 1. søsken og 50 % for 2. søsken. Familier med lav inntekt kan søke kommunen om tilskudd etter inntektsgradert sats. Barnehagen fakturerer for frukt og matpenger i tillegg til makspris.

**14. SYKDOM HOS BARNET**

Ved sykdom skal barnet være hjemme fra barnehagen. Personalet kan anmode om at barnet holdes hjemme av hensyn til barnet selv, og de andre barna i barnehagen.

**15. HELSEKONTROLL AV BARNA**

Foreldre/foresatte har ansvar for å informere om spesielle forhold vedrørende barnets helse som kan ha betydning for barnets opphold i barnehagen. Før et barn begynner i barnehagen skal det legges frem erklæring om barnets helse i henhold til Barnehagelovens § 25.

**16. MEDBRAKTE EIENDELER**

Barnehagen har ikke erstatningsansvar for medbrakte eiendeler eller ting som måtte komme bort i barnehagen.

**17. VEDTEKTSENDRINGER**

Forslag til vedtektsendring skal forelegges samarbeidsutvalget i barnehagens enheter til orientering. Eventuelle vedtektsendringer skal sendes til barnehagemyndigheten i Sarpsborg kommune.

Sarpsborg 27.august 2018